open-index/open-wikipedia-markdown huggingface dataset:
Atrecht

**Atrecht** (Frans: *Arras*) is e stad in 't nôordn van Vrankryk en d' hoofdplekke van 't departement Nauw van Kales (Pas-de-Calais). Atrecht is ook den historischn hoofdstad van 't Groafschap Artesië. 't Is achter Kales (Calais) de grotste gemêente van 't Nauw van Kales. 

D' ippervlakte van Atrecht bedroagt 11,63 vierkante kilometer. Deur de stad stroomt de riviere de Scarpe. Vanof Atrecht toet an heur moendienge in de Schelde is de Scarpe gekanaliseerd.
## Beziënsweirdigheedn
* De gemêente telt mêer of 200 bouwwerkn die ingeschreevn of geklasseerd zyn os monument historique. Dat is e derde van al de monumentn in 't departement Pas de Calais.
* De Grand-Place (Grôte Markt), mêer of 1 hectoare grôot, is sedert de elfste êeuwe de  marktplekke van de stad. Oorsproenkelik stoendn der huuzn in hout roend de markt die vanof de zeevntienste êeuwe deur gebouwn in stêen vervangn wierdn. 't Oudste dateert van 1467 en noemt *Les Trois Luppards*. 
* De citadelle, e bouwwerk van vestiengbouwer Vauban ter verdedigienge van de stad stoat ip de lyste van UNESCO weirelderfgoed. 
* 't Belfort van Atrecht stoat ip de Place des Héros (Heldnpleing). Die noame wierd achter de Twèede Weireldoorloge gegeevn ter êre van de gefusilleerde inweuners. In de volksmoend noemt 't de *Klêene Markt*. Hier stoan surtout gildehuuzn.
* De vroegere Sint-Voastabdië, nu musee en mediatheke.  
* De vroegere kerke van d' abdië is nu de kathedroale van Atrecht.
* In de bibliotheke ligt êen van d' originele, handgeschreevn dêeln van de ridderroman *[[Karel ende Elegast]]*.
* In 't zuudwestn van de stad ligt 't Iengels kerkhof  *Faubourg d'Amiens Cemetery*, 't *Arras Memorial* en 't *Arras Flying Services Memorial* mè gesneuveldn van den Êeste Weireldoorloge.

Arras GrandPlace R02.jpg |Grôte Markt van Atrecht
0 Arras, place des Héros - Le beffroi et l'hôtel de ville (2).JPG|'t Belfort en 't stadhuus ip 't Heldnpleing 
Arras Cathédrale R01.jpg |De kathedroale 
Polygone, citadelle d'Arras.jpg|De citadelle
Faxaflói

[thumb|[Reykjavík an de boaie Faxaflói met de bergkeetn Esja ip den achtergroend]]
De **Faxaflói** is e boaie in 't zuudwestn van Ysland, tusschn de schiereilandn Snæfellsnes in 't nôordn en Reykjanes in 't zuudn.

De grotste fjordn die in de boaie uutkommn zyn de Borgarfjörður, Hvalfjörður, Hafnarfjörður en de Kollafjörður (woar dat den hoofdstad  Reykjavík an ligt).

De noame Faxaflói wil zeggn *Boaie van Faxi*, etwien uut de geschiedenisse van Ysland.
thumb|left|Liggienge van de Faxaflói
Regio's van Ysland

**Ysland** is ingedêeld in acht **regio's** (*landsvæði*), die surtout vo statistische reedns gebruukt wordn. In d' oudere indêlienge vormde Reykjavik en aparte regio en de gemêentn der roend maktn dêel uut van de regio Reykjanes, die nu Suðurnes noemt. De regio's zyn verdêeld in 79 gemêentn.
thumb|350px|Regio's van Ysland
Esja

thumb|'t Esjagebergte in Ysland
Den **Esja** ofte **Esjan** is e bergkeetn in 't zuudwestn van Ysland, oengeveer 10 km ten nôordn van den hoofdstad Reykjavík. Den berg is 914 meter hoge en gemakt van basalt en tufstêen. Z' is oentstoan deur vulkoanische uutbarstiengn, verzekers binst êen van d' êeste ystydn van 't Pleistoceen. 

Esja is styf populair by wandeloars en klemmers.
thumb|left|Reykjavík met den Esja ip den achtergroend
Höfuðborgarsvæðið

thumb|Liggienge van Höfuðborgarsvæðið in Ysland
**Höfuðborgarsvæðið**, oftewel d' *Hoofdstedelike Regio* of de *Regio Grôot-Reykjavik* is êen van de acht regio's van Ysland. Der weunn e goeie 200.000 menschn. 't Is veruut de mêest bevolkte regio van Ysland, mè mêer of den helt van de bevolkienge van 't land. De regio omvat de regionoale en nationoaln hoofdstad Reykjavik en heur vôorsteedn.
## Gemêentn
D' Hoofdstedelike Regio bestoat uut zeevn gemêentn, woarby da Reykjavíkurborg met 139.875 inweuners verreweg 't mêest bevolkt is. Kjósarhreppur is qua ippervlak de grotste gemêente (284 km²), moar is hêlegans landelik mè moa 285 inweuners. Seltjarnarnesbær is de klêenste gemêente met en ippervlak van 2 km².
Suðurnes

thumb|Liggienge van Suðurnes in Ysland
**Suðurnes** (*Zudelik schiereiland*) is êen van de acht regio's van Ysland die 't grotste dêel van 't schiereiland Reykjanes besloat. 't Hèt en ippervlak van 818 km² met 31.049 inweuners (2023) en e bevolkiengsdichtheid van 37,96 inw./km². Den hoofdstad van de regio is de stad Keflavík. 

't Schiereiland wordt gekenmerkt deur actief vulkanisme oender 't ippervlak en grôte lavaveldn, woardeure dat er moa wèinig vegetoasje is. Der zyn vele warmwoaterbronn in de zudelikn helt van 't schiereiland.

In de regio Suðurnes is 't belangrykste vliegpling van 't land te viendn, de Keflavík International Airport.
## Administratieve indêlienge
De regio Suðurnes bestoat uut vier gemêentn:
Johan Cruijff

[thumb|<center>Johan Cruijff, voetboller met rugnummer [13 (getal)|dertiene]] 
**Hendrik Johannes (Johan) Cruijff** (Amsterdam, 25 ogustus 1947 – Barcelona, 24 moarte 2016) wos een Hollandschn ex-profvoetboller. Je was spitsspeler. Johan Cruijff wordt algemêen anzien lik de beste voetboller van Olland.
Eth

200px|right
**Eth** (hoofdletter **Ð**, klêene letter **ð**) (ook  *eð* of *edh*, Faeröers: *edd*, Oudiengels:*ðæt*) is e letter die gebruukt wordt in 't modern Yslands, Faeröers en Oudiengels (Angelsaksisch). De letter wierd ook gebruukt in middelêeuws Scandinoavië, moa loater vervangn deur *dh*.  
## Yslands
In 't Yslands stoat de *ð* vor e dentoale fricatief mè stemme, lik de *th* in 't Iengels *them* of *that*. De letter wordt wel uutgesprookn lik *[[þ]]* (thorn), dus zoender stemme, lik in 't Iengels *thick* of *thanks*, met uutzoenderienge ost 'n gevolgd wordt deur e klienker. Gèen ein Yslands woord begunt met de letter Ð. Doarom wordt den hoofdletter alleine moa gebruukt ost er e woord hêlegans met hoofdletters gespeld wordt, lik in ipschriftn. 

Os Yslanders de specioale Yslandsche letters wegloatn, lik on z' ip e buutnlands toetsnbord werkn of e vrèemde toale schryvn, vervangn ze *þ* deur *th* en *ð* deur *d* of *dh*, byvoorbeeld de vôornoame *Þórður* wordt *Thordur* en de plekke Seyðisfjörður wordt *Seydisfjördur* of *Seydhisfjördhur* gespeld. 

In 't alfabet van 't Yslands en 't Faeröers komt de *ð* achter de *d*.
## Faeröers
In 't Faeröers wordt ð nie an e bepoald foneem toegeweezn, moa surtout vor etymologische reedns gebruukt. Os *ð* vôorn *r* komt, wordt 't in e poar woordn uutgesprookn lik [ɡ].  
## Oudiengels
In 't Oudiengels wierd *ð* (ðæt) deur mekoar gebruukt mè *þ* (thorn) vo 't Oudiengels dentoal fricatief foneem were te geevn. In 't modern Iengels wordn ze nu alle tweie *th* gespeld.
Leontien van Moorsel

thumb|right|230px|Leontien van Moorsel in 2018
**Leontine Martha Henrica Petronella (Leontien) Zijlaard-van Moorsel** (Boekel, 22 moarte 1970) is een Hollandschn oud-coureur.
Breiðafjörður

[thumb|De Breiðafjörður en [Faxaflói zyn de grotste fjord en boaie van Ysland.]]
De **Breiðafjörður** is e grôte fjord in Ysland, geleegn tusschn de Westfjordn (Vestfirðir) in 't nôordn en 't schiereiland Snæfellsnes in 't zuudn. Z' is 125 kilometer lank en mêer of 50 kilometer brêed.

Van de vele eilandjes in de Breiðafjörður zyn der den dag van vandoage moar e poar die hêel 't joar deure beweund zyn. 't Wordt beweird da 't antal eilandjes in de fjord oentelboar is.

Breidafjoerdur 10.jpg|Zicht ip de Breiðafjörður met de vulkoan Snæfellsjökull in de verte
Skaleyjar-fjara.jpg|Skáleyjar-eilandn
Elliðaey (Breiðafjörður) Iceland M74A1908.jpg|Eiland Elliðaey in Breiðafjörður
Edith Bosch

thumb|<center>Edith Bosch, Hollandsche judokampioenschappn (2012) 
**Edith Bosch** (Den Helder, 31 meie 1980) wos een Hollandsche oud-judoka, weireld- Europeesche en Ollands kampioen judo in de klasse tot 70 kg. Bosch woont tegenwoordig in Amsterdam.
Vestfirðir

thumb|Liggienge van Vestfirðir in Ysland
thumb|Detailkoarte
**Vestfirðir** of de **Westfjord'n** is e grôot schiereiland in 't nôordwest'n van Ysland en êen van de acht regio's van 't land. 't Hèt en ippervlak van 22.721 km² mè 7.205 inweuners (2022) en e bevolkiengsdichtheid van 0,32 inw./km². Den hoofdstad van de regio is Ísafjörður. 

't Ligt an de Stroate van Denemark'n, e zêestroate tusschn Ysland en Groenland. 't Is verboend'n met de reste van Ysland deur e landnauwte van zeevn kilometer brêed. De Westfjord'n zyn styf bergachtig. De kustlyne is zwoar ingekerfd door vele fjord'n mè steile heuvels der roend.   
## Administratieve indêlienge
De regio is oenderverdêeld in 9 gemêent'n.
Sinaï-schiereiland

thumb|Liggienge van 't Sinaï-schiereiland
't **Sinaï-schiereiland**, of kortweg **Sinaï** (Arabisch: سيناء *Sīnā' *), is e schiereiland in Egypte en 't ênigste dêel van 't land die in Azië ligt. 't Vormt e landbrugge tusschn Azië en Afrika. De Sinaï hèt e landippervlak van oengeveer 60.000 km² (6 percent van de totoale ippervlakte van Egypte) en e bevolkienge van oengeveer 600.000 menschn.  

De Sinaï is driehoekig van vorm en wordt begrensd deur de Middellandsche Zêe in 't nôord'n, de Gazastroke, Israël, en de Golve van Akaba in 't ôost'n, de Rôo Zêe in 't zuud'n, de Golve van Suez en 't Suezkanoal in 't west'n. 't Zudelikste punt is 't Nationaal park Ras Mohammed. Ip 't schiereiland ligt 't Sinaïgebergte.

De Sinaï is verboend'n mè 't Afrikoans continent deur de landengte van Suez, e brêe stroke land van 125 kilometer, met doarin 't Suezkanoal. 't Omvat twêe van de 29 gouvernement'n van Egypte: de Nôord-Sinaï en de Zuud-Sinaï. 

De grotste stad van de Sinaï is El Arish, den hoofdstad van de Nôord-Sinaï, met oengeveer 160.000 inweuners. Andere plekk'n zyn Sharm el-Sheikh en El-Tor an de zuudkust. 't Binnland van de Sinaï is in feite woestyne, bergachtig en dinnebevolkt.

ISJabalMusa.JPG|Sinaïberg
EgyptIsraelBorderEilat.JPG|Grenze van Egypte met Israël
Katharinenkloster Sinai BW 2.jpg|Sint-Katharinaklôoster in de Sinaï
West-Azië

thumb|Liggienge van West-Azië
[thumb|Regio's van Azië, gebruukt by de [Verênigde Noasjes: 

]]
**West-Azië** of **Zuudwest-Azië** is 't mêest westelik dêel van Azië. 't Bestoat uut twientig land'n die hêlegans of gedêeltelik in de regio lign: Armenië, Azerbeidzjan, Bahrein, Cyprus, Egypte (Sinaï-schiereiland), Georgië (Aziatisch dêel), Irak, Iran, Israël, Jemen, Jordanië, Koeweit, Libanon, Oman, Palestina, Qatar, Saoedi-Arabië, Syrië, Turkeye (Aziatisch dêel) en de Verênigde Arabische Emiroat'n.

De regio wordt van Afrika geschèid deur de landengte van Suez in Egypte. In 't nôordôost'n dervan ligt Centroal-Azië en in 't ôost'n Zuud-Azië. Roend de regio lign twoalf zêen: d' Egeïsche Zêe, de Zêe van Marmara, de Zwarte Zêe, de Kaspische Zêe, de Perzische Golve, de Golve van Oman, d' Arabische Zêe, de Golve van Aden, de Rôo Zêe, de Golve van Akaba, de Golve van Suez en de Middellandsche Zêe. 't Gebied omvat d' overgrôte mêerderheid van 't Midd'n-Ôost'n, moa met uutzoenderienge van 't grotste dêel van Egypte en 't nôordwestelik dêel van Turkeye. 

West-Azië hèt en ippervlak van 5.994.935 km² met e bevolkienge van oengeveer 313 miljoen. Van de twientig VN-lidstoatn die hêlegans of gedêeltelik in de regio lign, moak'n der dertiene dêel uut van d' Arabische weireld. De mêest bevolkte landn in West-Azië zyn Iran, Turkeye, Irak, Saoedi-Arabië en Jemen.
Nôord-Azië

thumb|Liggienge van Nôord-Azië
[thumb|Regio's van Azië, gebruukt by de [Verênigde Noasjes: 

]]
**Nôord-Azië** is 't nôordelik gebied van Azië. 't Omvat 't Aziatisch dêel van Rusland en 't bestoat uut drie Russische federoale district'n: de Oeral, Siberië en 't Russisch Verre Ôost'n. 

Nôord-Azië wordt in 't nôord'n begrensd deur de Nôordelike Yszêe; deur Ôost-Europa in 't west'n; deur Centroal- en Ôost-Azië in 't zuud'n; en deur de Stiln Oceoan en Nôord-Amerika in 't ôost'n. 't Besloat en ippervlak van 13.100.000 vierkante kilometer, of 8,8% van 't totoal landippervlak van d' eirde.
Ôost-Azië

thumb| Liggienge van Ôost-Azië
[thumb|Regio's van Azië, gebruukt by de [Verênigde Noasjes: 

]] 
**Ôost-Azië** is 't ôostelik dêel van Azië, die zowel geografisch of etnisch-cultureel gedefinieerd wordt. Geografisch gezien, besloat de regio 6.640.000 km², oftewel 15% van 't Aziatisch continent.

De stoat'n van Ôost-Azië omvatt'n China, Japan, Mongolië, Nôord-Korea, Zuud-Korea en Taiwan. Hong Kong en Macau, twêe klêene kuststeed'n in 't zuud'n van China, zyn autonome regio's oender Chineesche soevereiniteit. 

Ôost-Azië grenst an Nôord-Azië (Siberië en 't Russisch Verre Ôost'n) in 't nôord'n, Zuudôost-Azië in 't zuud'n, Zuud-Azië in 't zuudwest'n en Centroal-Azië in 't west'n. In 't ôost'n ligt de Stiln Oceoan en in 't zuudôost'n ligt Micronesië, en eilandngroep in de Stiln Oceoan, oenderdêel van Oceanië.
Istanbul

thumb|Liggienge van Istanbul in Turkeye 
thumb|Verschillige zicht'n ip Istanbul
**Istanbul** of **Istanboel** (Turks: *İstanbul*) is de grotste stad van Turkeye en 't economisch, cultureel en historisch center. Istanbul ligt in 't west'n van 't land, dêels in Europa (Ôost-Thracië) en dêels in Azië. De Bosporus, die Europa van Azië schèidt, lopt deur Istanbul en komt in 't zuud'n in de Zêe van Marmara uut en in 't nôord'n in de Zwarte Zêe. Drie brugn en twêe tunnèls over en oender de Bosporus verbiend'n Europa met Azië. De stad hèt e goeie 15 miljoen inweuners, wat da nerekomt ip 19% van de bevolkienge van Turkeye. 

De stad wierd in 667 v.Chr. gesticht deur Grieksche kolonist'n uut Megara, oender de noame *Byzantion* (Latyn: *Byzantium*). In 't joar 330 makte de Romeinsche keizer  Constantyn de Grôot'n der zyn keizerlik'n hoofdstad van en je noemde 't êest *Nieuw Rome* (Latyn: *Nova Roma*) en der achter Constantinopel (Constantinopolis) noar hemzelve. In 1930 wierd de noame van de stad officieel veranderd in Istanbul, de Turksche weergoave van εἰς τὴν Πόλιν (eis tḕn Pólin): 'noar de stad'.

De stad was d'n hoofdstad van 't Byzantyns Ryk en van 't Ottomoans Ryk. Ze groeide in omvang en invloed en kwam êen van de belangrykste steed'n in de geschiedenisse. 
## Beziensweirdigheed'n
't Historisch center van Istanbul stoat ip de lyste van UNESCO Weirelderfgoed.

Blue mosque2.jpg|De blauwe moskee
Istanbul asv2020-02 img47 Galata Tower.jpg|Galatatorre
Chora Church Constantinople 2007 panorama 002.jpg|Chorakerke
Süleymaniye Mosque exterior view.JPG|Soleimanmoskee
Istanbul Fatih Sultan Mehmet Bridge IMG 7249 1725.jpg|Bosporusbrugge
Zuud-Europa

[thumb|Subregio's van [Europa volgns de VN: 

]]
thumb|Volgns ''CIA World Factbook'':
**Zuud-Europa** is 't zudelik dêel van Europa. 't Omvat d' Europeesche land'n die grenzn an de Middellandsche Zêe. 't Begrip Zuud-Europa hè gèen officiële stoatus. Alhoewel dat den term Zuud-Europa algemêen wordt gebruukt, bestoat er gèen concensus over welke land'n der dêel van uutmoak'n. De Verênigde Noasjes hanteern en andere definiesje van de regio *Zuud-Europa* of byvôorbeeld *CIA World Factbook*.  

De Verênigde Noasjes (VN) verdêeln Europa in vier regio's: Nôord-Europa, West-Europa, Ôost-Europa en Zuud-Europa. Zuud-Europa bestoat volgns hunder uut de volgnde land'n:
*Iberisch Schiereiland
::
::
::
*Italioans Schiereiland
::
::
::
::
*Balkanschiereiland
::
::
::
::
::
::
::
::
:: (Ôost-Thracië)

Volgns *CIA World Factbook* bestoat Zuud-Europa uut:
*
*
*
*
*

Andorra, Gibraltar, Portugal en Spanje word'n hier geclassificeerd lik Zuudwest-Europa, binst dat Albanië, Bosnië-Herzegovina, Bulgareye, Kroatië, Montenegro, Nôord-Macedonië, Roemenië, Servië en Turkeye ('t dêel te west'n van de Bosporus) beschreevn zyn lik geleegn in Zuudôost-Europa.
Dôo Zêe

thumb|Liggienge van de Jordoan en de Dôo Zêe
De **Dôo Zêe** (Aroabisch: البحر الميت, Hebreeuws: ים המלח) is e zoutmeer in 't Midd'n-Ôost'n, gedêeld tusschn Israël, Jordoanië en Palestina.

Met en ippervlak van oengeveer 810 km² wordt 't gevoed deur de Jordoan vanof 't Jordoans plateau. Binst da 't gemiddelde zoutgehalte van zêewoater 2 tot 4% bedroagt, is da van de Dôo Zêe oengeveer 27,5% (of 275 gram per liter). Da zoutgehalte en giftige elektrolyt'n, moak'n dan der gèen visn of macroscopische algn kunn overleevn, vandoar  de noame *dôo zêe*. 

De Dôo Zêe hè sedert de joarn tjeevntig e derde van zyn ippervlak verloorn en dreigt te verdwynn. 

't Woater van de Dôo Zêe is en iplossienge van zout'n woarvan dat de concentroasje sterk verschilt van 't normoal zoutgehalte van en oceoan. Magnesiumchloride en natriumchloride zyn de  belangrykste bestanddêeln van die iplossienge. 't Woater van de Dôo Zêe is ryk an mineroaln en stoat bekend vo 't soigneern van psoriasis en reuma. De massadichtheid van 't woater in de Dôo Zêe, 1 240 kg/m3, is zodoanig dat e mens der gemakkeliker kan dryvn of elders. 

De Dôo Zêe is 't lêegste punt ip 't eirdippervlak met en hoogte van −434 meter oender zêeniveau (december 2019). 't Woaterpeil in de Dôo Zêe doalt gemiddeld met 1,45 meter per joar.

Dead Sea by David Shankbone.jpg|Dôo Zêe
Dead Sea-18.jpg|Zoutkust by Ein Gedi
Dead sea newspaper.jpg|Dryvn ip de Dôo Zêe
Jordanië

**Jordanië**, officieel 't **Hasjemitisch Keunienkryk Jordanië** (Arabisch: 'المملكة الأردنية الهاشمية, *Al Mamlakah al Oerdoeniyah al Hashimiyah*), is e land in West-Azië. 

In 't westn van Jordanië ligt Israël en de Westelike Jordoanoever (oenderdêel van de Palestynsche Gebied'n) met de riviere de Jordoan en de Dôo Zêe, in 't nôord'n ligt Syrië, in 't nôordôost'n Irak en in 't zuudôost'n Saoedi-Arabië. 't Land hèt in 't zuud'n via de Golve van Akaba toegank toet de Rôo Zêe. 
thumb|left|Detailkoarte

D'n hoofdstad en grotste stad van Jordanië is Amman. Andere steed'n zyn Akaba, Al-Karak, Az-Zarqa, Irbid, Ma'an, Rihab, Madaba en Jerash.

De bekendste riviere is de Jordoan die de grenze vormt met Israël en de Westelike Jordoanoever. Deur woatergebruuk vor irrigoasje is de Jordoan bykans hêlegans ipgedroogd en de moendienge is verzand. In 't nôord'n van 't land stroomt de riviere de Jarmuk. 90% van 't Jordoans groendgebied is woestyne. E nauwe stroke langst d'n ôostelike kant van de Jordoan is e vruchtboare streke, surtout deur irrigoasje. In 't nôordwest'n zyn der ênigte busschn. 't nôordwest'n van 't land makt dêel uut van 't mediterroan gebied, de reste van 't land is  woestyngebied.

De Dôo Zêe is gèen zêe moar e zoutmeer. Jordanië dêelt 't meer mè Palestina en Israël.
## Weirelderfgoed

View of Petra.jpg|Petra, historische stad
Qasr Amra.jpg|Quseir Amra, Woestynekastêel
Umm ar-Rasas Arcs.jpg|Um er-Rasas, archeologische site
Wadi Rum BW 16.JPG|Wadi Rum, moanvalleie
As-salt.jpg|Salt, stad in Jordanië
Ôost-Thracië

thumb|Ôost-Thracië (blauw) in d' historische regio Thracië
thumb|Thracië (geel)
**Ôost-Thracië** (Turks: Doğu Trakya of geweune Trakya; Grieks: Ανατολική Θράκη, geromaniseerd: Anatolikí Thráki; Bulgoars: Източна Тракия, geromaniseerd: Iztochna Trakiya), ook bekend lik **Turks Thracië** of **Europees Turkeye**, is 't dêel van Turkeye die geografisch in Europa ligt, noamelik 't ôostelik dêel van d' historische regio Thracië. 't Gebied besloat 23.764 km², 3,03% van 't Turks landippervlak en 't hè bykans 10 miljoen inweuners. De grotste stad is Istanbul die dêels in Europa en dêels in Azië ligt.

Ôost-Thracië grenst in 't west'n an Grieknland en in 't nôordn an Bulgareye, mè d' Egeïsche Zêe in 't zuudwest'n en de Zwarte Zêe in 't nôordôost'n.
Zuudôost-Europa

[thumb|<br /><span style="background-color:#000080">&nbsp;&nbsp;&nbsp;</span><span style="background-color:#000080">&nbsp;&nbsp;&nbsp;</span>
[Balkan&nbsp;&nbsp;&nbsp;&nbsp;&nbsp;&nbsp; Land'n die geweunlik by Zuudôost-Europa gereek'nd word'n]]
thumb|Volgns ''CIA World Factbook'':
**Zuudôost-Europa** is e gebied in 't zuudôost'n van Europa. 't Is oengeveer gelyk an 't Balkanschiereiland. 

De volgnde land'n word'n geweunlik by Zuudôost-Europa gereek'nd:
* 
* 
* 
* 
* 
* 
* 
* 
* 
* 
*  (Ôost-Thracië, Europees dêel)
Iberisch Schiereiland

thumb|Liggienge van 't Iberisch Schiereiland in Europa
thumb|Detailkoarte
't **Iberisch Schiereiland** (Spoans/Portugees *Península Ibérica*) is e dêel van Europa die te zuud'n van de Pyreneeën ligt. 

't Schiereiland wordt omgeevn deur de Middellandsche Zêe, d'n Atlantischn Oceoan en de Golve van Biskaje. 't Is êen van de drie grôte schiereiland'n van Zuud-Europa, t'hope mè 't Apennyns Schiereiland en 't Balkanschiereiland.

Land'n en gebied'n die ip 't Iberisch Schiereiland lign zyn:
* 
*  
*
*
*20px|border Gibraltar
Spanje besloat oengeveer 84% van 't schiereiland en Portugal 15%. Ook 't Prinsdom Andorra, e styf klêen dêel van Vrankryk en 't Brits overzees gebied Gibraltar moak'n der dêel van uut.

De 14 km smalle Stroate van Gibraltar schèidt 't schiereiland van Afrika.
Golve van Suez

thumb|Liggynge van van de Golve van Suez
thumb|Detailkoarte
De **Golve van Suez** (Arabisch: خليج السويس; Khalyj as-Suways) is e golve an de nôordkant van de Rôo Zêe, te west'n van 't Sinaï-schiereiland. T'n ôost'n dervan ligt de klèindere Golve van Akaba. 

De Golve van Suez strekt hem oengeveer 300 kilometer uut van nôord noa nôordwest en endigt by d'n Egyptische stad Suez en d'n ingank van 't Suezkanoal. Langst de middellyne van de golve ligt de grenze tusschn Afrika en Azië.

De moendienge van de golve ligt ip 't eirdolie- en goazeveld van Gemsa. De golve wordt anzien lik êen van de belangrykste maritieme zones van de weireld deur de toegank toet 't Suezkanoal.
Italioans Schiereiland

thumb|Satellietfotto (2003)
thumb|'t Italioans Schiereiland
't **Italioans Schiereiland** (Italioans: *penisola italica* of *penisola Italiana*), ook  bekend lik 't **Apennyns Schiereiland**, 't **Italisch schiereiland** of d' **Italioansche Botte** is e schiereiland die hem uutstrekt van de zudelike Alp'n in 't nôord'n toet de Middellandsche Zêe in 't zuud'n. De noame Apennyns Schiereiland komt van d' Apennynn, de bergkeet'n die over hêel de lengte van 't gebied lopt. Ip 't schiereiland ligt e grôot dêel van Itoalië, plus de miniateurstoat'n San Marino en Vaticoanstad.
*
*
*
In 't zuudwest'n van 't schiereiland ligt de Tyrreensche Zêe, in 't nôordôost'n d' Adriatische Zêe en in 't zuudôost'n d' Ionische Zêe. De Povlakte vormt de nôordelike begrenzynge.
Pyreneeën

thumb|Liggynge van de Pyreneeën
De **Pyreneeën** (Frans: *Pyrénées*, Spoans: *Pirineos*, Cataloans: *Pirineus*, Baskisch: *Pirinioak*) zyn e gebergte in Zuudwest-Europa die de nateurlike grenze vormt tusschn Spanje en Vrankryk. 't Gebergte strekt uut over ca. 430 kilometer, van 't west'n noa 't ôost'n, van de Golve van Biskaje noa de Middellandsche Zêe. Der zyn 129 piek'n met 'n hoogte van 3000 meter of mêer. D'n hoogst'n berg in de keet'n is d'n Aneto (3404 meter), geleegn in 't uterste nôordôost'n van Aragón in Spanje.

De Pyreneeën zyn 't gevolg van de botsienge van d' Iberische en Euraziatische tektonische ploat'n. 

In 't gebergte lign zes Fransche departement'n (Pyrénées-Orientales, Aude, Ariège, Haute-Garonne, Hautes-Pyrénées, Pyrénées-Atlantiques) en vier Spoansche regio's (Catalonië, Aragón, Navarra en 't Bask'nland). 't Dwergstoatje Andorra ligt der hêlegans in.  

Aneto 01.jpg|Pico de Aneto in Aragón, Spanje
Cirque de Gourette Pic de Ger.jpg|Wientersportgebied Gourette met de Pic de Ger, Pyrénées-Atlantiques
Gentau Pic du Midi Ossau.jpg|Pic du Midi d'Ossau, Nationaal park Pyreneeën
Col Aubisque.jpg|Col d'Aubisque, bergpas in de Fransche Pyreneeën
Ariège

**Ariège** (09) is e departement, geleegn in 't zuudwest'n van Vrankryk in de regio Occitanie, genoemd noa de riviere met de zelfste noame.
## Geschiedenisse
't Departement is êen van de 83 departement'n die ipgericht zyn binst de Fransche Revoluusje, de 4e moarte 1790, deur uutvoerienge van de wet van 22 december 1789, uutgoande van 't groafschap Foix en de vroegere provinsje Couserans. 
## Geografie
Ariège grenst an Spanje en Andorra en an de Fransche departement'n Haute-Garonne, Aude en de Pyrénées-Orientales. D'n hoofdstad (prefecteure) is Foix. Pamiers is de plekke met de mêeste inweuners.  

De 10 grotste gemêent'n in 't departement zyn: 
*Pamiers
*Foix
*Saint-Girons
*Lavelanet
*Saverdun
*Mazères
*Varilhes
*La Tour-du-Crieu
*Mirepoix
*Tarascon-sur-Ariège
Haute-Garonne

**Haute-Garonne** (31) is e departement van Vrankryk  in de regio Occitanie, vernoemd noa de riviere de Garonne die deur 't departement stroomt.
## Geschiedenisse
't Departement is êen van de 83 departement'n die ipgericht zyn binst de Fransche Revoluusje, de 4e moarte 1790, deur uutvoerienge van de wet van 22 december 1789, uutgoande van e dêel van de provinsje Languedoc.
## Geografie
Haute-Garonne grenst an de departement'n Tarn-et-Garonne in 't nôord'n, Tarn in 't nôordôost'n, Aude in 't ôost'n, Ariège in 't zuudôost'n, Hautes-Pyrénées in 't zuudwest'n en Gers in 't west'n. Der is ook e korte grenze mè Spanje in 't zuud'n (provinsje Lleida, Catalonië en provinsje Huesca, Aragón). De prefecteure en belangrykste stad is Toulouse.

De 10 grotste gemêent'n in 't departement zyn: 
*Toulouse
*Colomiers
*Tournefeuille
*Blagnac
*Muret
*Plaisance-du-Touch
*Cugnaux
*Balma
*Ramonville-Saint-Agne
*Castanet-Tolosan
Gibraltar

**Gibraltar** is e Brits overzees gebieëd geleegn an 't zudelik ende van 't Iberisch Schiereiland by d'n ingank van de Middellandsche Zêe. De stad hèt 'n ippervlak van 6,8&nbsp;km² en e nôordelike grenze met Andalusië, Spanje. De Rotse van  Gibraltar is de belangrykste bezieënsweirdigheid. D' economie is surtout gebaseerd ip toerisme, financiële dieënst'n en de scheepvoart. De noame komt uut 't Arabisch: جبل طارق - jabal Tariq: d'n berg van Tariq, achter de Moorsche legerleider Tariq ibn Zijad.
thumb|left|Koarte van Gibraltar

Gibraltar wierd in 1704 binst de Spoansche Successieoorlog deur 'n Yngels-Nederlandsche troepemacht ip Spanje veroverd. 't Gebieëd wierd ton in 1713 oender de Vrede van Utrecht "vor altyd" overgedreegn an 't  Keuninkryk Grôot-Brittannië. De soevereiniteit van Gibraltar is e punt van discuusje in de Brits-Spoansche reloasje omda Spanje ansproak makt ip Gibraltar. Gibraltareezn  verwierp'n vôorsteln vo Spoansche soevereiniteit by referenda in 1967 en loater were in 2002. Volgns de Gibraltareesche groendwet van 2006 regelt Gibraltar zyn eign zoakns, alhoewel da sommigte bevoegdheed'n, lik defensje en buut'nlandsche zoak'n, de verantwoordelikheid bluuvn van de regerynge van 't Verênigd Keuninkryk. 

Gibraltar aerial view looking northwest.jpg|Zicht ip Gibraltar vanuut de lucht
Gibraltar Border.jpg|Grenze tusschn Spanje en Gibraltar
Gibraltar Airport main runway with 4-lane road crossing.jpg|D' hoofdboane die over 't vliegpleing van Gibraltar lopt
Gibraltar Barbary Macaque.jpg|Berberoap van Gibraltar (*Macaca sylvanus*)
Hautes-Pyrénées

**Hautes-Pyrénées (65)** is e departement in 't zuudwest'n van Vrankryk  in de regio Occitanie, vernoemd noa 't gebergte de Pyreneeën.
## Geschiedenisse
't Departement is êen van de 83 departement'n die ipgericht zyn binst de Fransche Revoluusje, de 4e moarte 1790, deur uutvoerienge van de wet van 22 december 1789, uutgoande van e dêel van de provinsje Gascogne.
## Geografie
Hautes-Pyrénées grenst an de departement'n Pyrénées-Atlantiques in 't west'n, Gers in 't nôord'n, Haute-Garonne in 't ôost'n, en an de Spoansche provinsje Huesca, Aragón in 't zuud'n. De prefecteure is Tarbes. 

De 10 grotste gemêent'n in 't departement zyn:
*Tarbes
*Lourdes
*Aureilhan
*Bagnères-de-Bigorre
*Lannemezan
*Bordères-sur-l'Échez
*Séméac
*Vic-en-Bigorre
*Juillan
*Barbazan-Debat
Navarra

**Navarra** (Spoans: *Navarra*, Baskisch: *Nafarroa*; officieel: *Comunidad Foral de Navarra* / *Nafarroako Foru Komunitatea* of Forale Gemêenschap Navarra) is êen van de zeevntiën autonome regio's van Spanje. 
## Geografie
Navarra grenst in 't nôord'n an Vrankryk (Pyrénées-Atlantiques), in 't ôost'n an Aragón (provinsjes Huesca en Zaragoza), in 't zuud'n an La Rioja en in 't west'n an 't Bask'nland (provinsjes Gipuzkoa en Alava). 't Bestoat moar uut êen provinsje: de provinsje Navarra. D'n hoofdstad is de stad Pamplona (Baskisch: Iruña). De provinsje besloat 't grotste dêel van 't groendgebiëd van 't middelêeuws keuninkryk Navarra.

Navarra bestoat uut 272 gemêent'n. Bykan e derde van de bevolkynge weunt in d'n hoofdstad Pamplona en mêer of d'n helt in 't hoofdstedelik gebiëd.

Navarra kent grôte geografische contrast'n, van 't Pyreneeëngebergte die 't gebiëd domineert toet de vlaktes van de Ebrovalleie in 't zuud'n.  
## Toale
Navarra hèt twèe officiële toaln. Spoans is de gemêenschappelike toale van hêel Spanje. Baskisch is allêne moar officieel in 't Bask'nland en in Navarra. In 't grotste dêel van Navarra wordt surtout Spoans geklapt, met uutzoenderynge van 't nôordelik dêel, woar da Baskisch nog e belangryke toale is. Volgns officiële statistiek'n is Spoans de moedertoale van 81,9% van de bevolkynge en Baskisch van 5,7%.
West-Australië

thumb|West-Australië in Australië
thumb|Detailkoarte
**West-Australië** (Yngels: *Western Australia*) is e dêelstoat van Australië. Lik dat de noame zegt, besloat de dêelstoat 't mêest westelik gedêelte van 't Austroalisch continent. D'n hoofdstad is Perth.

Coat of arms of Western Australia.svg|Woap'nschild
Flag of Western Australia.svg|Vlagge

West-Australië wordt begrensd deur d'n Indischn Oceoan in 't nôord'n en 't west'n, de Zudelik'n Oceoan in 't zuud'n, 't Nôordelik Territorium in 't nôordôost'n en Zuud-Australië in 't zuudôost'n. West-Australië is de grotste stoat van Australië, met e totoale landippervlakte van 2.527.013 vierkante kilometer. De stoat telt 2,76 miljoën inweuners (2021), 11 percent van 't nationoal totoal. D'n overgrôte mêerderheid (92 percent) weunt in de zuudwestelik'n hoek en 79 percent van de bevolkynge weunt in 't gebiëd roend Perth, woardeure dat de reste van de stoat dinnebevolkt is.

Perth (AU), Elizabeth Quay -- 2019 -- 0259.jpg|Zicht ip d'n hoofdstad Perth 
Camels Walking Home (56747812).jpeg |Kemels ip Cable Beach in Broome
The Bungle Bungles.jpg|De Bungle Bungle Range in 't Purnululu National Park
LittleSandyDesert near DurbaSpring.jpg|Klêene zandwoestyne
Vlaemsch Comiteit van Vrankryk

’t **Vlaemsch Comiteit van Vrankryk**, ip’ericht deur Edmond de Coussemaker in 1853 oender de Franstoalige benoamienge *Comité Flamand de France*, es e Fransche associoasje die zich, as e weetnschappelik enôotschap, toewydt an d’oenderzoek, beschermienge en versprêedienge van de Vlaemsche cultuur in Frans-Vloandern, surtoe ip ’t vlak van toale, literatuur en istorie. ’t Comiteit, nog altid actif, mag zich rekenn tot êen van d’oudste weetnschappelike enôotschappn in Vrankryk.

In Oazebroeke bezit et e especialiseerde bibliotheek, woarin streekwerkn en al zn puubliekoasjes bewoart woardn. Daarbie behêert et oek de colleksje van 't Museum Jeanne Devos in Wormout.

## Externe koppelienge
* Den officieeln website
* Annale van ’t comiteit van 1853 tot 1999 op Gallica
* Bulletins van ’t comiteit van 1857 tot 2000 op Gallica

## Referesjn
Queensland

thumb|Queensland in Australië
thumb|Detailkoarte
**Queensland** is e stoat in 't nôordôost'n van Australië. D'n hoofdstad is Brisbane, geleegn in 't zuudôost'n van de stoat.

Coat of Arms of Queensland.svg|Woap'nschild
Flag of Queensland.svg|Vlagge

Queensland wordt begrensd deur 't Nôordelik Territorium in 't west'n, Zuud-Australië in 't zuudwest'n en New South Wales in 't zuud'n. In 't ôost'n wordt Queensland begrensd deur de Koroalzêe, e dêel van de Stiln Oceoan. In 't nôord'n ligt de Stroate van Torres, die 't Australisch vasteland schèidt van Papoea-Nieuw-Guinea. In 't nôordwest'n ligt de Golve van Carpentaria. 't Nôordelikste dêel van de stoat is 't driehoekig schiereiland Koap York.

Queensland besloat 1.730.648 vierkante kilometer. Vanwege zyn uutgestrektheid zyn 't klimoat en de geografische kenmerk'n styf divers, woaroender tropische reegnbusschn, riviern, koroalrifn, bergkeet'ns en zandstrange in de tropische en subtropische kustgebiëd'n, moar ook woestyne en savanne in 't binneland. Der zyn e goeie 5,3 miljoën inweuners, geconcentreerd langst de kust en surtout in Zuudôost-Queensland. Tiëne van de dertig grotste steed'n van Australië zyn te viend'n in Queensland. De grotste steed'n buut'n Brisbane zyn de Gold Coast, de Sunshine Coast, Townsville, Cairns, Ipswich en Toowoomba.

Skylines of Brisbane in winter misty morning seen from Kangaroo Point, Queensland 04.jpg|Zicht ip Brisbane
Gold Coast skyline.jpg|Gold Coast
Elabana Falls.jpg|Elabana Falls, Lamington National Park
Lodestone Reef Valentines Day 2016, Green Chromis on Coral.jpg|Great Barrier Reef
Nôordelik Territorium

thumb|'t Nôordelik Territorium in Australië
thumb|Detailkoarte
't **Nôordelik Territorium** (Yngels: *Northern Territory*, ofkortynge NT, bekend in Australië lik *The Territory*) is e territorium van Australië. D'n hoofdstad is Darwin.

Coat of arms of the Northern Territory.svg|Woap'nschild
Flag of the Northern Territory.svg|Vlagge

't Nôordelik Territorium wordt begrensd deur West-Australië in 't west'n, Zuud-Australië in 't zuud'n en Queensland in 't ôost'n. In 't nôord'n ligt de Timorzêe, de Arafurazêe en de Golve van Carpentaria. 

't Nôordelik Territorium besloat 1.349.129 vierkante kilometer en is styf dinnebevolkt, mè moa 249.000 inweuners (2021). In d'n hoofdstad Darwin weunt oengeveer d'n helt van de bevolkynge van 't territorium. De grotste plekke in 't binneland is Alice Springs met oengeveer 25.000 inweuners.

Twêe van de mêest bezochte nateurgebied'n in Australië lign in 't Nôordelik Territorium: 't tropisch Nationaal park Kakadu in 't nôord'n en 't weireldberoemd Nationaal park Uluṟu-Kata Tjuṯa in 't zuud'n (met Ulura, vroeger bekend lik Ayers Rock).

Darwin CBD-2005.jpg|Zicht ip Darwin
MotorCarFallsKakadu.jpg|Nationaal park Kakadu 
Aerial Kata Tjuta olgas4799.jpg|Kata Tjuṯa, Mount Olga of The Olgas, Nationaal park Uluṟu-Kata Tjuṯa
Uluru, helicopter view, cropped.jpg|Uluru of Ayers Rock
Baskisch

't **Baskisch** (in 't Baskisch: *Euskara* of *Euskera*) is êen van de wèinige nie-Indo-Europeesche toaln van Europa. 't Wordt gesprook'n in Bask'nland, 't Spoans-Frans  grensgebiëd an weerskant'n van de westelike Pyreneeën, en deur emigrant'n uut da gebiëd elders in de weireld. 't Is de moëdertoale van oengeveer 800.000 menschn weireldwyd. Doarvan weunn der 750.000 in Bask'nland zelve. In totoal zyn der 1,2 miljoen menschn die Baskisch spreekn. 

Weegns de grôte verschiln tusschn 't Baskisch en al de bekende toalfamilies wordt de toale deur de mêeste linguïst'n anziën lik e g'isoleerde toale.
thumb|left|Chronologische koarte van de toalkundige evoluusje in Zuudwest-Europa tusschn 1000 en 2000
Basknland

:15px*Dat artikel goat over de regio geleegn ip de grenze tusschn Spanje en Vrankryk. Vo de [[Regio (Spanje)|Spoansche autonome regio]], kykt noa [[Basknland (regio)]]*.
thumb|Liggynge van 't Basknland
**Basknland** (Baskisch: *Euskal Herria*, Spoans: *País Vasco*, Frans: *Pays Basque*) is e regio in Europa, geleegn ip de grenze tusschn Spanje en Vrankryk, an de westelike uutlopers van de Pyreneeën en an de Golve van Biskaje. Ip e totoale ippervlakte van bykan 21.000&nbsp;km² weunn à peu près 3 miljoën menschn. 

Euskal Herriko armarria.svg
Flag of the Basque Country.svg

't Omvat d' autonome regio's Basknland en  Navarra in Spanje en Frans-Basknland in Vrankryk. Der weunn Baskn met hunder toale (Baskisch: Euskara), cultuur en tradiesjes. 't Gebiëd is zowel toalkundig of cultureel nie homogeen en in bepoalde gebiëdn weunt e mêerderheid van de bevolkynge die hunder zelve nie anziën lik Baskisch, lik in 't zuudn van Navarra.

Traditioneel is Basknland ipgedêeld in zeevn provinsjes. Viere dervan lign in Spanje en wordn *Hegoalde* genoemd. D' andere drië lign in Vrankryk en wordn *Iparralde* genoemd. E leuze van Baskische nationalistn is 4+3=1 (*Zazpiak Bat* in 't Baskisch). De provinsjes zyn:
;Spanje
* Álava (Baskisch: *Araba*), hoofdstad: Vitoria-Gasteiz (Baskisch: *Gasteiz*, Spoans: *Vitoria*)
* Biskaje (Baskisch: *Bizkaia*; Spoans: *Vizcaya*), hoofdstad: Bilbao (Baskisch: *Bilbo*)
* Gipuzkoa (Spoans: *Guipúzcoa*), hoofdstad: San Sebastian (Baskisch: *Donostia*, Spoans: *San Sebastián*)
* Navarra (Baskisch: *Nafarroa*), hoofdstad: Pamplona (Baskisch: *Iruñea*)
D' êerste drie provinsjes vormn t'hope de Baskische Autonome Regio. De provinsje Navarra is hêlegans 'n autonome regio. De mêeste menschn in d'n hoofdstad Pamplona, 't midn- en zudelik dêel van Navarra voeln hunder mêer Spoans of Baskisch. 
;Vrankryk
* Labourd (Baskisch: *Lapurdi*), hoofdstad: Bayonne (Baskisch: *Baiona*)
* Neder-Navarra (Baskisch: *Nafarroa beherea*; Frans: *Basse-Navarre*), hoofdstad: Saint-Jean-Pied-de-Port (Baskisch: *Donibane Garazi*)
* Soule (Baskisch: *Zuberoa*), hoofdstad: Mauléon-Licharre (Baskisch: *Maule-Lextarre*)
De drie Fransche provinsjes valn allemolle binn 't departement Pyrénées-Atlantiques.

In 't Basknland is ter al lange e streevn noa  zelfbeschikkynge en zyn der partiën en organisoasjes die hunder bezig houdn mè 't verkrygn van oenofhankelikheid. De stryd wierd in 't verleedn ook gewelddoadig gevoerd. Tusschn 1959 en 2018 was de terreurbewegynge ETA actief, surtout in Spanje.
Victoria (Australië)

thumb|Victoria in Australië
thumb|Detailkoarte
**Victoria** (ofgekort **Vic**) is e stoat in 't zuudôostn van Australië. D' ippervlakte  bedroagt 227.444 vierkante kilometer en der weunn mêer of 6,7 miljoën menschn. D'n hoofstad en grotste stad is Melbourne.

Flag of Victoria (Australia).svg
Coat of Arms of Victoria.svg

De grenze mè New South Wales is de zudelikn oever van de riviere de Murray. In 't westn grenst Victoria an Zuud-Australië en in 't zuudn an d'n Indischn Oceoan. De Bass-stroate ligt tusschn Victoria en Tasmanië. Victoria is lik Queensland vernoemd noa keuniginne Victoria. 

De mêerderheid van de bevolkienge weunt in 't grôotstedelik gebiëd van Melbourne. Andere grôte steedn zyn Geelong, Ballarat en Bendigo. 

Melbourne skyline.jpg|Zicht ip Melbourne
Bells-Beach-View.jpg|Bells Beach an de Zuudkust langst de Great Ocean Road
Twelve Apostles, East view 20230218 2.jpg|De Twoalf Apostels, Port Campbell National Park
Grotto-01-Dec2010.jpg|The Grotto by Port Campbell
Victoria

* Victoria (Australië), e stoat van Australië
* Victoria (Brits-Columbia), hoofdstad van de Canadeesche provinsje Brits-Columbia
* Victoria (Verênigd Keunienkryk), keuniginne van 't Verênigd Keunienkryk (1837-1901) en keizerinne van Indië (1876-1901)
* Victoria (mythologie), Romeinsche godinnne van d' overwinnienge
Roemeens

thumb|Roemeens in Roemenië en Moldoavië
thumb|Vrouwe die Roemeens klapt
**Roemeens** is d' officiële toale van Roemenië en Moldoavië. 't Makt dêel uut van de Romoansche toaln.
Nepal

**Nepal** officieel de **Federoale Democroatische Republiek Nepal** (Nepalees: सङ्घीय लोकतान्त्रिक गणतन्त्र नेपाल, *Sanghiya Lokatantrika Ganatantra Nepala*, Iengels: *Federal Democratic Republic of Nepal*), is e land in Zuud-Azië.

't Land grenst an Indië, Pakistan, Bhutan, China en Bangladesh.
Victoria (Brits-Columbia)

thumb|Liggienge van Victoria ip 't zudelikste puntje van Vancouvereiland
**Victoria** is d'n hoofdstad van de Canadeesche provinsje Brits-Columbia. De stad ligt ip 't zudelikste puntje van Vancouvereiland en besloat 19,47 km² met 91.867 inweuners (2021). Z' is vernoemd noa keuniginne Victoria. 

In 1849 kwam Vancouvereiland e Britsche krôonkolonie en wierd Victoria angeweezn os hoofdstad. Der zyn nog e grôot dêel historische gebouwn in de stad, lik de parlementsgebouwn van 1897 en 't Empress Hotel van 1908.

The Postcard View -- Victoria, British Columbia.jpg|Hoavn
British Columbia Parliament Buildings in Victoria, British Columbia, Canada 01.jpg|Parlementsgebouwn
The Empress, Victoria, BC.jpg|Empress Hotel 
Wawadit'la(Mungo Martin House) a Kwakwaka'wakw big house.jpg|Mungo Martin House, Kwakwaka'wakw (inheems volk), Thunderbird Park
Bangladesh

thumb|Liggienge van Bangladesh in de weireld
**Bangladesh** (Bengoals: গানপ্রজাতন্ত্র বাংলাদেশ, *Bāṁlādesh*, letterlik: "land van de Bengoaln") is e land in Zuud-Azië. 't Grenst an Indië in 't nôordn, westn en ôostn, en an Myanmar in 't zuudôostn. In 't zuudn hè Bangladesh e kustlyne an de Golve van Bengoaln. 

D'n oofdstad en grotste stad is Dhaka.
New South Wales

thumb|New South Wales in Australië
thumb|Detailkoarte
**New South Wales** (ofgekort **NSW**) is e stoat in 't ôostn van Australië. D' ippervlakte  bedroagt 801.150 vierkante kilometer en der weunn mêer of 8 miljoën menschn, woarmee da 't de dichtstbevolkte stoat van Australië is. D'n hoofstad en grotste stad is Sydney.

Flag of New South Wales.svg
Coat of Arms of New South Wales.svg

New South Wales grenst in 't nôordn an Queensland, in 't zuudn an Victoria en in 't westn an Zuud-Australië. De kust grenst in 't ôostn an de Koroalzêe en de Tasmanzêe. 't Australian Capital Territory en Jervis Bay Territory zyn enclaves binn de stoat. De drie belangrykste steedn zyn Newcastle, Sydney en Wollongong, die alle drië an de kust lign.

De kolonie van New South Wales wierd in 1788 gesticht lik e Britsche strafkolonie. 't Omvatte êest mêer of d'n helt van 't Austroalisch vasteland. Binst de 19e êeuwe wierd 't grotste dêel van 't gebiëd van de kolonie losgemakt vor aparte Britsche koloniën te vormn die uutendelik de verschillige stoatn en territoria van Australië kwoamn.
D' ôorsproenkelike beweuners van New South Wales woarn d' Aboriginalstamn die à peu près 40.000 toet 60.000 joar gelee'n in Australië arriveerdegn. Vó d' Europeesche vestigynge weundn der noa schattynge 250.000 Aboriginals in de regio.  

New-South-Wales wordt oenderverdêeld in vier dêeln:
* E smalle kuststroke, met e gemoatigd klimoat an d' uterste zuudkust en e subtropisch klimoat an de grenze van Queensland.
* De bergachtige gebiëdn van 't Grôot Austroalisch Schèidyngsgebergte (Great Dividing Range) en d' hooglandn  der roend.
* D' agrarische vlaktes, die e grôot dêel van d' ippervlakte van de stoat uutmoakn en vele minder dichtebevolkt zyn of de kust. 
* De droge, woestynachtige vlaktes in 't verre nôordwestn van de stoat.

Skylines of Sydney CBD seen from North Sydney, August 2022, 04.jpg|Zicht ip Sidney
Bald Hill, overlooking Stanwell Park.jpg|Kustlyne van Wollongong
Three Sisters -Blue Mountains, New South Wales, Australia-20July2012.jpg|Three Sisters in 't Nationaal park Blue Mountains
Cows and Hunter Valley Vineyard (9679974515).jpg|Hunter Valley, wynstreke
Zuud-Australië

thumb|Zuud-Australië in Australië
thumb|Detailkoarte
**Zuud-Australië** is e stoat in 't zudelik centroal dêel van Australië. D'n hoofstad is Adelaide.

Flag of South Australia.svg
Coat of arms of South Australia.svg

Zuud-Australië grenst in 't westn an West-Australië, in 't nôordn an 't Nôordelik Territorium, in 't nôordôostn an Queensland, in 't ôostn an New South Wales, in 't zuudôostn an Victoria en in 't zuudn ligt de Grôte Austroalische Boaie.

Zuud-Australië besloat ênigte van de mêest droge dêeln van 't land mè verschillige lêge bergkeetns. D' ippervlakte bedroagt 984.321 vierkante kilometer en der weunn 1,8 miljoën menschn. De stoat omvat minder of 8 percent van d' Austroalische bevolkynge. De mêerderheid weunt in Adelaide en omstreekn. De reste weunt surtout in vruchtboare gebiëdn langst de zuudôostkust en de riviere de Murray. 

Alexander Schramm - A scene in South Australia - Google Art Project.jpg|Europeesche kolonistn met Aboriginals in Zuud-Australië, 1850
Adelaide skyline, December 2022 (cropped).jpg|Zicht ip Adelaide
Flinders ranges pastoral land.JPG|Dorre groend in 't Flindersgebergte
Vignoble barossa automne.jpg|Barossa-valleie, bekende wynstreke
Østfold

thumb|Østfold in Nôorweegn  
**Østfold** is e fylke (provinsje) in Ôost-Nôorweegn in de regio Østlandet (Ôostland). Ip 1 januoari 2020 wierd de provinsje t'hopegevoegd met Akershus en Buskerud toet de nieuwe provinsje Viken, moar achter vier joar is de fusie oengedoan gemakt, woardeure dat Østfold, Akershus en Buskerud were zelfstandige fylker kwoamn. 

Østfold grenst an Akershus en an 't zuudwestn van Zweedn, binst da Buskerud en Vestfold an d'n andere kant van d'n Oslofjord lign. D'n administratieve zetel van de provinsje is Sarpsborg. Met 'n ippervlakte van 4.004 km² is 't achter Oslo en Vestfold de klêenste provinsje van 't land.
## Gemêentn
Sedert 1 januoari 2024 telt Østfold twoalf gemêentn: 
* Aremark
* Fredrikstad
* Halden
* Hvaler
* Indre Østfold
* Marker
* Moss
* Råde
* Rakkestad
* Sarpsborg
* Skiptvet
* Våler
Vestfold

thumb|Vestfold in Nôorweegn  
**Vestfold** is e fylke (provinsje) in Ôost-Nôorweegn in de regio Østlandet (Ôostland).  
left|75px

Vestfold wierd ip 1 januoari 2020 t'hopegevoegd mè Telemark toet de nieuwe provinsje Vestfold og Telemark, moar achter vier joar is de fusie oengedoan gemakt, woardeure dat Vestfold en Telemark  were zelfstandige fylker kwoamn. 
 
Vestfold ligt an de westkant van d'n Oslofjord en grenst an Buskerud in 't nôordn en Telemark in 't westn. 't Is achter de stadsprovinsje Oslo de klêenste provinsje van Nôorweegn. D'n administratieve zetel van de provinsje is Tønsberg, d'n oudste stad van Nôorweegn, moa de grotste stad is Sandefjord.   
## Gemêentn
Sedert 1 januoari 2024 telt Vestfold zes gemêentn: 
* Færder
* Holmestrand
* Horten
* Larvik
* Sandefjord
* Tønsberg
Akershus

thumb|Akershus in Nôorweegn  
**Akershus** is e fylke (provinsje) in Ôost-Nôorweegn in de regio Østlandet (Ôostland). D'n administratieve zetel is Oslo. 
left|75px

Ip 1 januoari 2020 wierd de provinsje t'hopegevoegd mè Buskerud en Østfold toet de nieuwe provinsje Viken, moar achter vier joar is de fusie oengedoan gemakt, woardeure dat Akershus, Buskerud en Østfold were zelfstandige fylker kwoamn.

Akershus grenst an de provinsjes Buskerud, Innlandet, Oslo en Østfold. Der is ook e korte gemêenschappelike grenze met de Zweedsche provinsje Värmlands län.
## Gemêentn
Sedert 1 januoari 2024 telt Akershus 21 gemêentn: 
#Bærum
#Asker
#Lillestrøm
#Nordre Follo
#Ullensaker
#Nesodden
#Frogn
#Vestby
#Ås
#Enebakk
#Lørenskog
#Rælingen
#Aurskog-Høland
#Nes
#Gjerdrum
#Nittedal
#Lunner
#Jevnaker
#Nannestad
#Eidsvoll
#Hurdal
Oslofjord

[thumb|Liggienge van [Oslo in Nôorweegn an de nôordkant van d'n Oslofjord]]
thumb|Detailkoarte van d'n Oslofjord
D'n **Oslofjord** (Noors: *Oslofjorden*) is e fjord in 't zuudôostn van Nôorweegn.

Over e lengte van à peu près 118 kilometer in zuud-nôordrichtienge lopt de fjord vanof 't Skagerrak toet an d'n hoofdstad van 't land Oslo, die an de nôordkant van de fjord ligt. De regio roend d'n Oslofjord is 't dichtstbevolkt gedêelte van Nôorweegn.

"Der Oslofjord zählt zu den größten Fjorden Norwegens." 01.jpg|Zicht ip d'n Oslofjord
Oslojord from Ekeberg.jpg|Oslofjord vanof Ekeberg in Oslo
2010-10-25 Oslo.jpg|Luchtfotto
Finnmark

thumb|Finnmark in Nôorweegn  
**Finnmark** (Samisch: *Finnmárkku fylkka*, Kveens: *Finmarkku*) is e fylke (provinsje) hêlegans in 't nôordn van Nôorweegn in de regio Nord-Norge. 't Is 'n oenderdêel van Lapland, die over vier landn verdêeld is. In Finnmark weunt 1,6 percent van de bevolkienge van Nôorweegn. D'n administratieve zetel is Vadsø.
left|75px

Ip 1 januoari 2020 is Finnmark t'hopegevoegd mè Troms toet de nieuwe provinsje Troms og Finnmark, moar achter vier joar is de fusie oengedoan gemakt, woardeure da Finnmark en Troms were zelfstandige fylker kwoamn in 2024.

Over land grenst Finnmark an de provinsje Troms in 't westen, Finland (regio Lapland) in 't zuudn en Rusland (oblast Moermansk) in 't ôostn. Over woater grenst 't an de Nôorsche Zêe (Atlantischn Oceoan) in 't nôordwestn en de Barentszêe (Nôordelike Yszêe) in 't nôordn en nôordôostn.  
## Gemêentn
Sedert 1 januoari 2024 telt Finnmark 18 gemêentn:
#Alta
#Berlevåg
#Båtsfjord
#Gamvik
#Hammerfest
#Hasvik
#Karasjok *(Kárášjohka)*
#Kautokeino *(Guovdageaidnu)*
#Lebesby
#Loppa
#Måsøy
#Nesseby *(Unjárga)*
#Nordkapp
#Porsanger *(Porsaŋgu/Porsanki)*
#Sør-Varanger
#Tana *(Deatnu)*
#Vadsø
#Vardø
Troms

thumb|Troms in Nôorweegn  
**Troms** (Samisch: *Romssa fylkkasuohkan*) is e fylke (provinsje) in 't nôordn van Nôorweegn in de regio Nord-Norge. D'n administratieve zetel is Tromsø.
left|75px

Ip 1 januoari 2020 is Troms t'hopegevoegd mè Finnmark toet de nieuwe provinsje Troms og Finnmark, moar achter vier joar is de fusie oengedoan gemakt, woardeure da Troms en Finnmark were zelfstandige fylker kwoamn in 2024.

Troms grenst an de provinsje Finnmark in 't nôordôostn en de provinsje Nordland in 't zuudwestn. Norrbottens län in Zweedn ligt in 't zuudn en mêer noa 't zuudôostn ist er e kortere grenze met de provinsje Lapland in Finland. In 't westn ligt de Nôorsche Zêe (Atlantischn Oceoan).
## Gemêentn
Sedert 1 januoari 2024 telt Troms 21 gemêentn:
#Balsfjord
#Bardu
#Dyrøy
#Gratangen
#Harstad
#Ibestad
#Kåfjord *(Gáivuotna)*
#Karlsøy
#Kvæfjord
#Kvænangen
#Lavangen *(Loabák)*
#Lyngen
#Målselv
#Nordreisa
#Salangen
#Senja
#Skjervøy
#Sørreisa
#Storfjord
#Tjeldsund *(Dielddanuorri)*
#Tromsø